Više sredstava za energetsku efikasnost od sledeće godine\nPotpredsednica Vlade Republike Srbije i ministarka rudarstva i energetike Zorana Mihajlović ocenila je danas da je jedan od razloga za donošenje novih zakona iz oblasti energetike bio da se razvoj tog sektora uskladi sa potrebama zaštite životne sredine, sa težištem na povećanju energetske efikasnosti i korišćenju obnovljivih izvora energije.\nMihajlović je, gostujući na Studiju B, rekla da je pre 10 ili 15 godina bilo važno samo da imate energiju, ali da to sada nije dovoljno, uz napomenu da danas više nijedna odluka, ni u energetici ni u rudarstvu, ne može da se donese, a da nije u skladu sa principima zaštite životne sredine.\nOna je rekla da je usvojen novi Zakon o energetskoj efikasnosti i racionalnoj upotrebi energije kako bi država pomogla građanima da zamene stolariju i da poboljšaju izolaciju da ne bismo bili država u kojoj se troši približno četiri puta više energije nego u EU.\nPotpredsednica Vlade je istakla da očekuje da će prvi ugovori sa građanima u vezi sa unapređenjem energetske efikasnosti biti potpisani krajem leta, i naglasila da lokalne samouprave imaju veoma važnu ulogu u tom procesu jer one raspisuju javne pozive za građane i firme koje će sprovoditi energetsku sanaciju.\nPrema njenim rečima, ove godine će to biti finansirano novcem lokalnih samouprava, uz podršku iz budžeta, a za sledeću godinu očekujemo da ćemo imati podršku i međunarodnih finansijskih institucija i mnogo više sredstava za energetsku efikasnost.\nOčekujemo da u proseku godišnje imamo oko 150 miliona evra za ove namene i verujemo da u naredne tri godine možemo da završimo veliki deo posla kada je reč o zameni stolarije na kućama i zgradama, rekla je ona, najavljujući da će krenuti u obilazak lokalnih samouprava kako bi\nMinistarstvo pomoglo u pripremi ovih programa.\nMihajlović je napomenula da je donet i Zakon o korišćenju obnovljivih izvora energije, koji će, između ostalog, omogućiti da mnogo veći broj ljudi postavi solarne panele na krovove svojih kuća ili zgrada.\nNapravili smo, kako je podvukla, jednostavnu proceduru, u kojoj se sve završava u četiri koraka – od izrade projekta, preko dobijanja odobrenja, koje se pribavlja za kraće vreme nego građevinska dozvola, postavljanja panela, do zaključivanja ugovora sa Elektrodistribucijom.\nSolarni paneli već za nekoliko godina mogu da se isplate, a da nakon toga građani imaju samo uštedu, rekla je ona.\nUkazavši na značaj toga što se Predlog zakona o rodnoj ravnopravnosti nalazi u skupštinskoj proceduri, budući da je on važan za stvaranje društva jednakih šansi za žene i muškarce.\nŠta god ko govorio, žene danas nisu ravnopravne i potrebno je da i kroz ovaj zakon stvaramo uslove da u našem društvu i žene i muškarci imaju jednake šanse, rekla je potpredsednica Vlade.\nŽene u većem broju završe fakultet, sa višim prosecima, a teže se zapošljavaju. One koje žive na selu uglavnom se bave neplaćenim radom i svaka treća nema pravo na penziju, navela je ona.\nTakođe, kako je dodala, žene su mnogo više bile opterećene i zbog pandemije COVID-19, kako zbog toga što čine većinu zaposlenih u zdravstvu, tako i zbog većih obaveza u domaćinstvu i nezi članova porodice.\nMihajlović je poručila da zakon o rodnoj ravnopravnosti treba da omogući da niko više ne može da, uz biografiju za posao, traži i sliku, niti da pita kandidatkinju da li planira brak ili rađanje dece.\nTakođe, kompanije će imati obavezu da imaju određeni procenat žena u upravljačkim telima. Kvote su neophodne, barem u početku, kako bi tu situacija počela da se menja, jer bi trebalo da imamo više žena i tamo gde se odlučuje o novcu, navela je ona.\nMihajlović je dodala da o svemu što je urađeno prethodnih godina u oblasti rodne ravnopravnosti govori i to što se veći broj žena odlučuje da prijavi nasilje.\nNaši zakoni su zaista dobri u ovoj oblasti, i to ne tvrdimo samo mi, već to kažu i u svetu. Sprovedene su dodatne obuke za zaposlene u policiji i socijalnim službama kako bi se senzibilisali za problem porodičnog i rodno zasnovanog nasilja, navela je ona.\nIpak, kako je dodala, i dalje imamo problem s tim da mnogi i dalje okreću glavu kada se susretnu sa nasiljem, umesto da ga prijave, i to je ono na čemu mora više da se radi.


Svjetski milijarderi bogatiji za 1,9 biliona dolara u 2020 – Biznis.ba\nNaslovnaSvijetSvjetski milijarderi bogatiji za 1,9 biliona dolara u 2020\nSvjetski milijarderi bogatiji za 1,9 biliona dolara u 2020\nobjavljeno 17. dec 2020. u 13:55\nSvjetski milijarderi postali su ove godine bogatiji za 1,9 biliona dolara, prema najnovijim procjenama američkog časopisa Forbs.\nNjihovo ukupno bogatstvo dostiglo je do 11. decembra 2020. godine 11,4 biliona dolara, što premašuje za 20 procenata prošlogodišnji iznos od 9,5 biliona dolara, navodi Forbs u izvještaju objavjenom sinoć.\nNajbogatiji ljudi u SAD zauzimaju drugo mjesto, pri čemu je njihovo bogatstvo ove godine uvećano za 650 miliona dolara, dostižući takođe ukupan iznos od dva biliona dolara.\nOdlazeća godina je bila najpovoljnija za Ilona Maska, šefa kompanija “Tesla” i SpejsIks, koji je za godinu dana zaradio 110 milijardi dolara. Sa bogatstvom od 137 milijardi dolara, ovaj preduzetnik je zauzeo treće mjesto na Forbesovoj listi najbogatijih pojedinaca svijeta.\nFrancuski milijarderi su uvećali svoj kapital za 95 milijardi dolara tokom ove godine na 500 milijardi dolara, što ih je pozicioniralo na treće mjesto po kumulativnom rastu bogatstva, iza Kineza i Amerikanaca.\nKonkretno, Bernar Arno, glavni izvršni direktor francuske grupe Luj Viton Moe Henesi (LVMH) postao je bogatiji za 35 milijardi dolara, pri čemu se njegovo ukupno bogatstvo procjenjuje na oko 148 milijardi dolara, a nasljednica kompanije L`Oreal, Fransoaz Betankur-Mejers, zaradila je 14 milijardi dolara i raspolaže imovinom vrijednom ukupno 74 milijarde dolara.


RTCG - Radio Televizija Crne Gore - Nacionalni javni servis :: Društvo :: Ubrzo razmjena stručnjaka i pacijenata\nDOGOVOR U SARAJEVU 20. 09. 2018. 17:05 >> 16:45 0\nDOGOVOR U SARAJEVU\nUbrzo razmjena stručnjaka i pacijenata\nMemorandum o poslovanoj saradnji Kliničkog centra Crne Gore (KCCG) i Kliničkog centra Univerziteta u Sarajevu (KCUS) omogućiće razmjenu stečenih vještina i znanja, kao i medicinskog osoblja u cilju praktične obuke, uključujući specijalističko i subspecijalističko stručno usavršavanje.\nDirektor KCCG, Jevto Eraković boravio je u posjeti KCUS-u, gdje je razgovarao sa generalnom direktoricom, Sebijom Izetbegović. Dogovoreno je potpisivanje memoranduma o poslovnoj saradnji.\nEraković je, kako je saopšteno iz KCCG, kazao da postoji mnogo prostora za saradnju u medicinskoj i nemedicinskoj oblasti dvije zdravstvene ustanove.\n"Siguran sam da će rezultat današnjeg sastanka biti ubrzo vidljiv, u smislu razmjene stručnjaka i pacijenata, organizovanja zajedničkih sastanaka i edukacija", rekao je Eraković.\nIzetbegović je kazala da je KCUS prepoznat kao uspješan zdravstveni centar koji kroz edukacije, stručna usavršavanja i nabavku nove opreme i aparata, uspješno prati svjetske savremene medicinske trendove.\n"Nabavka savremene opreme i aparata omogućila je uvođenje novih procedura i metoda, čime smo proširili spektar zdravstvenih usluga koje se pružaju u KCUS", navela je ona.\nPrema njenim riječima, oni su vodeći u Bosni i Hercegovini (BIH) u pogledu najsavremenije medicinske opreme, zbog čega su prepoznati i u regionu kao centar koji nudi mogućnosti usavršavanja i saradnje.\n"Otvoreni smo za saradnju sa zdravstvenim ustanovama iz BiH i regiona, kako bismo omogućili što kvalitetnije zdravstvene usluge našim pacijentima", zaključila je Izetbegović.


Promena granica i bezbednost na jugu Srbije - Bujanovačke\nPočetna PROJEKTI Promena granica i bezbednost na jugu Srbije\nPromena granica i bezbednost na jugu Srbije\nBujanovačke20. sep 2017.PROJEKTI0\nBUJANOVAC, 20. septembar 2017. – Česta priča o promenama granica na Balkanu bez izuzetka uznemiri građane juga Srbije, posebno kada se u ovom kontekstu spomene zamena teritorija jug Srbije za sever Kosova.\nNaši sagovornici smatraju da ovakve priče dodatno narušavaju multietničnost al ii bezbednost na jugu Srbije, koji se oporavlja od oružanih sukoba 2000-2001. godine.\n-Priču o promeni granica treba staviti van snage. To je jedino rešenje za stabbilizaciju čitavog regiona i albanskog pitanja u Srbiji– kaže Dušan Janjić, director Foruma za etničke odnose.\nIako su 2006. godine sve albanske partije na jugu Srbije usvojile Deklaraciju o nepromenljivosti granica, koja se temelji na stavovima Kontakt grupe, pojedini albanski lideri nisu odustali od ideje pripajanja Kosovu.\nSvoju težnju oni potkrepljuju referendumom iz 1992, kada se preko 90 odsto Albanaca na jugu Srbije izjasnilo za pripajanje Kosovu. Međutim, ovaj referendum ne samo da nisu priznale tadašnje vlasti, već ni međunarodna zajednica.\nRagmi Mustafa, nekadašnji predsednik Preševa i lider demokratske partije Albanaca, veruje da gotovo i da nema Albanca koji ne bi voleo da se ideja pripajanja Kosovu ostvari, i smatra da vlada u Beogradu nije spremna da se suoči sa problemima, što za posledicu ima težnju za otcepljenjem:\n– Mi o tome ne bismo ni pričali kada bi vlada počela da rešava probleme pre svega one vezane za integraciju, obrazovanje i zvaničnu upotrebu maternjeg jezika i nacionalnih simbola. Medjutim, Beograd ne čuje volju albanskog naroda i kaže da nema promene granica, ali nam ne nudi nikakvo rešenje. Zato smatramo da bi pripajanje Kosovu bilo jedino pravedno rešenje koje bi donelo mir na ovom delu Balkana u narednih hiljadu godina– kaže Mustafa.\nRiza Halimi, lider Partije za demokratsko delovanje i nekadašnji poslanik u Skupštini Srbije kaže da radikalni albanski političari zbog svojih stavova snose veliki deo odgovornosti za sporo rešavanje albanskih problema.\n– Iako smo još 2006. usvojili Deklaraciju o nepromenljivosti granica, i odlučili da sve probleme rešavamo unutar srpskih institucija u saradnji sa međunarodnim subjektima, pojedini lideri vode populističku politiku za koju nikome ne odgovaraju, i tako nanose štetu čitavoj zajednici – kaže Halimi, vodja Partije za demokratsko delovanje (PDD).\nPrevious PostObradović prebačen u bolnicu Next PostZafirović: Iz Bivode stižu novi proizvodi


Lutovac: Strankom upravljaju i odluke u stranci donose isključivo njeni članovi - Dijalog.net\nNaslovna Vesti Srbija Lutovac: Strankom upravljaju i odluke u stranci donose isključivo njeni članovi\nBeograd, 10. februar 2020. – Predsednik Demokratske stranke (DS) Zoran Lutovac ocenio je da lider SNS i predsednik Srbije Aleksandar Vučić pokušava da uništi DS ili preuzme kontrolu nad tom strankom.\nLutovac navodi da Vučiću u tome pomažu i “režimski mediji koji nameću teme” posvećujući DS veliku pažnju.\nLutovac je u intervjuu za list “Danas” rekao kako Vučić “pokušava da preko svojih podanika i najamnika potpuno uništi Demokratsku stranku ili da preuzeme kontrolni paket uticaja u njoj“.\n“Međutim, dok je god pravih, autentičnih demokrata, to se neće desiti“, poručio je Lutovac.\nOn je, komentaršući ocene pojedinih analitičara da će DS nakon predstojećih izbora i bojkota nestati sa političke scene, ukazao na medijsku atmosferu koja prati nesuglasice u DS.\n“Pogledajte samo broj naslova i gostovanja u Vučićevim medijima kada se pojavi neki nezadovoljni član DS. Jasno je da bez podrške režimskih medija koji nameću teme, neslaganje nekoliko bivših i sadašnjih funkcionera ne bi bilo predstavljeno i tretirano kao razbijanje DS niti bi imalo toliku pažnju medija i javnosti“, naglasio je Lutovac.\nOn je ocenio i da su mediji “malo senzacionalistički” preneli vest Etičkog odbora koji je preporučio da se pokrene disciplinski postupak protiv poslanice DS Gordanae Čomić, a ne da ona bude isključena iz stranke.\n“Da li će biti izrečena neka disciplinska sankcija i koja – o tome će odlučivati nadležni organi stranke“, rekao je Lutovac.\nPrethodno Fajon: Srbiji treba parlament koji će biti hram demokratije, a ne mesto gde nema uslova za rad\nSledeće Nova sezona “24 minuta” od 29. februara na Televizija Nova\nTop Tags Evropska unija konkurs Civilno društvo Vlada Republike Srbije Društvo evropske integracije istraživanje Evropska komisija mediji ljudska prava vladavina prava OCD mladi lokalna samouprava Srbija i Evropska unija


Drustvo - datum: 2020-12-02 GRAĐANSKA ALIJANSA OCJENJUJE\nZgrada Upravnog suda (arhiva) Upravni sud da bude efikasniji\nU Crnoj Gori je neophodno stvoriti pretpostavke za brže i efikasnije postupanje Upravnog suda, kroz zakonodavne, kadrovske i materijalne reforme, smatraju u Građanskoj alijansi (GA). Te reforme, kako se navodi, obuhvatale bi povećanje broja sudija, osiguranje materijalnih i prostornih uslova za rad i informatizaciju Upravnog suda.\n– Neophodno je i permanentno usavršavanje sudija i savjetnika u vezi sa pitanjima pravne tekovine Evropske unije koja je u mnogim oblastima vezana za nadležnost upravnih sudova – kaže se u Analizi efektivnosti i efikasnosti rada Upravnog suda.\nOcjenjuje se da bi organizovani institucionalni napori jasno vezani za strateške ciljeve reforme pravosuđa 2019–2022. doprinijeli boljem rješavanju proceduralnih neefikasnosti i smanjenju „uskih grla” u procesuiranju upravnih predmeta.\n– Neophodno je i dalje jačanje organizacijskih i upravljačkih vještina predsjednika suda i sudske uprave – navodi se u preporukama prenosi Mina.\n– Tako bi se smanjila izloženost sudija ovog suda prekovremenom radu što je sada slučaj, a što se jasno vidi na osnovu podatka o “probijanju” važeće sudijske norme od sudija Upravnog suda – navodi se u preporukama.\nIstiče se i da nema dileme da je upravni spor najznačajniji vid sudskog nadzora zakonitosti upravnog akta.


Mali proizvođači RUČNIH RADOVA, uskoro ćete prodavati na sajtu rezervisanom SAMO ZA VAS - Svet Lepote\nod Marija 11/01/2020\nnapisao Marija 11/01/2020\nKomuna market je sajt na kom će prvenstveno dizajneri, zanatlije i slični kreativci moći da prodaju svoje ručne radove. To je zapravo mesto na kom će moći brzo, jednostavno i povoljno da prezentuju svoje proizvode i praktično pokrenu svoj online shop.\nOriginalni, savremeni komadi nameštaja i kućne dekoracije, unikatna odeća, torbe, nakit, aksesoari i dela savremene umestnosti činiće glavni deo asortimana koji će moći da se prezentuje i prodaje. Sajt već sada postoji, ali sa radom će, kako kažu osnivači, početi uskoro.\nDa biste prodavali, morate se registrovati\nKomuna market će funkcionisati tako što će se i kupci i prodavci registrovati na sajtu i tako imati pristup proizvodima. Prodavci će biti u obavezi da plaćaju proviziju od prodatih proizvoda.\nOvaj sajt je nastao sa idejom da pomogne malim proizvođačima, zanatlijama, kreativcima da plasiraju svoje proizvode svim potencijalnim kupcima u Srbiji na jednostavan način i uz male troškove, kaže za Svet lepote osnivačica sajta Ivana Ilić.\n„Već duže vreme pratimo kreativce u našoj zemlji i dizajn scenu uopšteno, sa ciljem da okupimo najtalentovanije male proizvođače sa najboljim proizvodima u okviru nove platforme, www.komunamarket.rs. Smatramo da su dizajneri i mali proizvođači najbolji ambasadori naše zemlje i zato će upravo oni zauzimati posebno mesto na Komuni. Šira javnost će imati priliku da 24/7 pogleda ili kupi proizvode i rukotvorine najboljih domaćih, a kasnije, nadamo se, i regionalnih dizajnera. Naša platforma podstiče prodavce da rade ono što vole i pomaže kupcima da na jednostavan, pouzdan i intuitivan način dođu do kvalitetnih unikatnih handmade proizvoda“, kaže Ivana.\nZAŠTO PRODAVATI NA KOMUNI?\n„Zato što ne morate više čekati sledeći gradski market da bi prodali svoje proizvode i komunicirali sa zajednicom. Ne morate više ni deliti veliki deo vaše zarade sa maloprodajnim objektima, jer od sad možete otvoriti svoju radnju i to besplatno. Otvaramo vam vrata šireg nacionalnog tržišta i nudimo vam mogućnost da doprete do ljudi izvan lokalne zajednice, bez obaveza i stresa od otvaranja vlastitog website-a ili e-commerce platforme“, navodi se na sajtu Komune.\nKako da prodam ručne radoveKako mali proizvođači da prodaju svoju robuKomuna market\nSOFIJA BAJIĆ (BIZNIS NA ŠTIKLAMA): TREBAĆE DOSTA VREMENA...


Televizija 24.07.2020 22:38:53\nFILMOVI-KONKURS / Pet filmova podržano na konkursu Filmskog centra Srbije\nBeograd (MEDIA EXPRES) / 23. jul 2020. / Na konkursu Filmskog centra Srbije (FCS), u kategoriji Sufinansiranje proizvodnje domaćih dugometražnih igranih filmova, podržano je pet projekata – "Vera" Nedeljka Kovačevića, "Rajko Mitić" Miroslava Lekića, "Žetva" Pola Kampfa, kao i "Zvečarke" Nikole Ljuce i "Videoteka" Luke Bursaća, objavljeno je na zvaničnom sajtu FCS-a.\nKomisija u sastavu Biljana Srbljanović (predsednica), Predrag Antonijević, Ivan Karl, Jugoslav Pantelić i Igor Bojović donela je predlog, koji je zatim usvojio Upravni odbor FCS, a na ovaj konkurs prijavljeno je ukupno 32 projekta.\nFilm "Vera" reditelja Kovačića, producentske kuće GFC, podržan je u iznosu od 27 miliona dinara. U obrazloženju Komisije stoji da je ovaj špijunski triler s elementima melodrame zasnovan na životnoj priči istorijske ličnosti Vere Pešić, višestruke špijunke, koja nije poznata široj publici.\nOstvarenje "Rajko Mitić" Miroslava Lekića, producentske kuće Atos Film Dejan Lutkić PR, podržano je sa 27 miliona dinara, a komisija je istakla da ih raduje činjenica da je sve više mladih koji veruju da film može promeniti svet.\nFilm "Žetva" Pola Kampfa, producentske kuće Bandur Film, podržan je u iznosu od 27 miliona dinara, a komisija ističe da je to zahtevna priča, rađena iz ugla glavnog lika, stranca, koji dolazi u selo na Kosovu u želji da upozna porodicu svog donora organa.\n"Zvečarke" Nikole Ljuce, producentske kuće Biberće Productions, podržane su sa takođe 27 miliona dinara. Priča je smeštena u vreme nakon nekažnjenog zločina čija je žrtva nekadašnja aktivistkinja za ljudska prava, koja ulazi u turbulentan period života koji će je iz korporacije u kojoj radi dovesti do podruma zgrade u kome je skladišten njen prošli poslovni život.\nFilm reditelja Luke Bursaća "Videoteka", producentske kuće Mashina&Zec, FCS je podržao sa 16 miliona dinara, a komisija smatra da je igrani film autora (scenariste i reditelja) Bursaća jedno od apsolutno vodećih budućih ostvarenja na ovogodišnjem Konkursu FCS-a.\n- Izuzetno filmsko delo u nastajanju, bazirano na omnibus priči povezanoj okvirom u kojoj mladi kriminalac srednjeg ranga ostaje zaglavljen u napuštenom video-klubu... Scenario je dramski uzbudljiv, izuzetnih dijaloga, sa izvrsnom sposobnošću da karaktere oslika režući pravo u suštinu, a sa samo nekoliko pravilno izabranih poteza (i rediteljskih i dijaloških rešenja), hoda kroz prostore i vremena - od zaleđene prošlosti/budućnosti, do savremene aktuelne zbilje periferije Beograda – zaključuje Komisija.\nMeđu odbijenim filmovima nalaze se ostvarenje Milorada Milinkovića "Što se bore misli moje", "Balkan" Srđana Dragojevića, "Ekskurzija" Miroslava Terzića, te "Ljubav u Savamali" Gorana Gajića, "1970" Darka Longulova, kao i "Trpele" Slobodana Skerlića.


Velika Britanija pojednostavljuje kovid propise za putovanja | Novosadski informativni portal 021\nMinistar saobraćaja Grant Šaps rekao je da će "jednostavniji, jasniji sistem" dozvoliti da više ljudi putuje, posećuje rođake ili obavlja poslove šiorom sveta čime će se dati podstrek industriji turizma.\nPrema njegovim rečima, promene su moguće zbog visoke stope vakcinacije u Britaniji gde je gotovo 82 odsto ljudi starijih od 16 godina potpuno vakcinisano.\nRekao je da Britanija ukida sistem "semafora" gde su zemlje rangirane kao crvene, žute ili zelene prema visini rizika od koronavirusa. Kategorije su kritikovane kao nefer i nagle promene statusa zemalja izazivale su velike probleme za brojne putnike.\nZahtevi za testiranje će se ublažiti za osobe koje su potpuno vakcinisane, a dolaze u Englesku iz otvorenih zemalja, tako da te osobe više neće morati da uzimaju kovid test pre putovanja. I dalje će morati da se testiraju pri dolasku ali od kraja oktobra za to će biti dovoljan jeftiniji antigenski test, a ne skuplji PCR test.\nNevakcinisani putnici će i dalje morati da idu u samoizolaciju na 10 dana, kao i da uzimaju koronavirus testove pre i posle putovanja. Kao podstrek turizmu Britanija je navela da će priznati vakcine koje se daju u još 17 zemalja, uključujući Australiju, Kanadu, Japan i Južnu Koreju. Ranije je priznavala samo vakcine koje se daju u Britaniji, SAD i EU.\n18.09.2021\t• 07:00\nVode se tako jer vakcinacija samo odlaže bolest na 6-7 meseci i onda se desi obolevanje i teži oblik bolesti,to se dešava jer vakcine nisu efikasne koliko proizvođači trvde.\nOsobe vakcinisane u Srbiji se i dalje vode kao nevakcinisane i moraju u karantin po ulasku u Englesku…


Samsung RB31FERNDBC/EF frižider sa zamrzivačem cena, cene Srbija, prodaja Beograd Novi Sad Niš\nSamsung RB31FERNDBC/EF frižider sa zamrzivačem cene\nEnergetski razred A+, Kapacitet frižidera 212 l, Kapacitet zamrzivača 98 l... specifikacija\nKarakteristike - Tip: Frižider Položaj zamrzivača: Dole Broj fioka zamrzivača: 3 Sistem hlađenja: No Frost Energetska klasa: A+ Potrošnja energije: 280kWh/god Nivo buke: 39dB(A) Fizičke karakteristike - Boja: Crna Visina: 185cm Širina: 59,5cm Dubina: 66,8cm Broj vrata: 2 Dim.: 1,850mm x 668mm x 580mm Masa: 70kg Kapacitet: 331l Zapremina: 310l (212 frižider; 98 zamrzivač) Ostalo - Dodatne funkcije: Polica za led, Vinska polica Podržane tehnologije: No Frost Garancija - Garancija: 5 godina\n49.860 din - 65.999 din\n166.499 din - 193.500 din\nEPonuda nije internet prodavnica već Vam omogućava da brzo i lako nađete Samsung RB31FERNDBC/EF frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi Samsung frižider sa zamrzivačem RB31FERNDBC/EF na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za Samsung Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Samsung RB31FERNDBC/EF frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za Samsung RB31FERNDBC/EF frižider sa zamrzivačem. Pre kupovine, podatke za Samsung frižider sa zamrzivačem RB31FERNDBC/EF proverite na sajtu PROIZVOĐAČA.


Hiljade živih na spisku nestalih -\nHiljade živih na spisku nestalih\nCentralna evidencija nestalih (CEN) još ne postoji, jer nisu unesene sve potrebne informacije o nestalima ili su unesene pogrešne, upozoravaju predstavnici porodica nestalih i institucija iz Srpske koje se bave ovom problematikom.\nOni ističu da podatke koje iznose pojedini predstavnici Instituta za nestala lica BiH treba uzeti sa rezervom. Kao primjer navode informacije koje je dala portparolka Instituta za nestala lica Lejla Čengić navodeći da CEN sadrži podatke o 3.964 osobe koje su prijavljene kao nestale u ratu i da je za 911 lica koja su se nalazila u centralnoj evidenciji utvrđeno da su žive, jer su im nakon rata izdata identifikaciona dokumenta.\nPredsjednik Udruženja porodica nestalih sarajevsko-romanijskog regiona i član Savjetodavnog odbora Instituta za nestala lica Milan Mandić pojašnjava da CEN nije validan sve dok ne bude sadržavao podatke o nacionalnoj strukturi, statusu nestalog, odnosno da li je riječ o vojniku ili civilu i okolnostima nestanka.\n- CEN-a, koji je trebalo da bude uspostavljen još prije devet godina, nema, jer ga bez svih tih podataka srpski narod nikada neće prihvatiti. Imam podatke o više od 2.000 živih ljudi koji su uglavnom u Skandinaviji i od kojih su mnogi promijenili identitet - tvrdi Mandić i dodaje da nema svih podataka ni o 7.021 nestaloj osobi za kojom se, prema podacima u nevalidnom CEN-u, još traga.\nMandić naglašava da je tražio da mu iz centralne evidencije dostave spisak nestalih koji su pronađeni, ali da ga nikada nije dobio.\n- Iako bi sve trebalo da bude poznato i jednostavno, i tu ima raznih mahinacija pa je upisivano da su Srbi u logoru "Viktor Bubanj" i Centralnom zatvoru u Sarajevu, koje je držala Armija RBiH, umrli prirodnom smrću iako su umrli nakon fizičkog i psihičkog maltretiranja - naglasio je Mandić.\nDirektor Republičkog centra za istraživanje rata, ratnih zločina i traženje nestalih lica Milorad Kojić smatra da Bošnjaci u Institutu za nestala lica BiH ne žele da bude uspostavljena prava centralna evidencija zbog manipulacija radi prikazivanja netačnog broja Bošnjaka stradalih u Srebrenici.\n- CEN još nije uspostavljen ni verifikovan iako je Institut za nestala lica imao zakonsku obavezu da to uradi do kraja 2008. godine - naglašava Kojić.\nČengićeva kaže da je u toku provjera i vjerodostojnost podnesenih prijava o nestanku.\n- Nakon verifikacije svi koji se nalaze u bazi podataka neće imati status nestalih, jer je među njima određen broj onih koji su živi. Provjerava se baza Agencije za identifikaciona dokumenta, evidenciju i razmjenu podataka i ako se utvrdi da je nekome nakon rata izdat dokument, pretpostavljaće se da je živ - istakla je Čengićeva ne želeći da komentariše da li je moguće da ima osoba koje su u ratu promijenile identitet ni navode o drugim propustima.\nPodaci o nestalom koje treba da sadrži CEN\n- ime oca\n- godina smrti\n- okolnosti nestanka


Master klas španskog filmskog majstora - Reflejo časopis\nMaster klas španskog filmskog majstora\nGost Revije španskog filma i Instituta Servantes bio je jedan od najvećih savremenih španskih reditelja, Monćo Armendaris (Montxo Armendáriz), autor filma Ne plaši se (No tengas miedo) kojim je otvoren ovogodišnji festival.\nDan pred najveću smotru filmova sa španskog govornog područja, koja se pet godina zaredom održava u Kulturnom centru Beograda, u svečanoj sali Instituta Servantes održana je tribina o savremenoj španskoj kinematografiji i stvaralaštvu Monća Armendarisa, prvog španskog reditelja koji je posetio Beograd u okviru ovog festivala. Gost večeri bila je i Puj Orija (Puy Oria), producentkinja nekih Armendarisovih filmova, a program je vodio naš istaknuti filmski kritičar, Nebojša Popović, koji je i odabrao filmove za ovaj festival.\nNa samom početku prikazani su odlomci iz Armendarisovih igranih filmova koji većinom prikazuju mlade ljude različitih staleža i životnih mogućnosti. Reditelj je posetiocima objasnio da bira mlade upravo zato što oni predstavljaju sintezu i odraz svega što se dešava u jednom društvu i da uvek stvara istovremeno lične i društvene priče u kojima se likovi suočavaju sa životnim problemima. Svetska filmska kritika istakla je i ulogu muzike i plesa u njegovim filmovima što reditelj pripisuje svom baskijskom poreklu i uticaju baskijske tradicije sa kojom je odrastao. Međutim, Popović je istakao i ulogu tišine, jer ona sama po sebi govori mnogo o psihičkim stanjima protagonista, što je u skadu sa stavom reditelja da njegovi likovi treba da se definišu svojim postupcima, a ne rečima. Puj Orija je govorila o saradnji sa Armendarisom, koji se, prema njenim rečima, razlikuje od ostalih reditelja sa kojima je sarađivala po upornosti, istrajnosti i perfekcionizmu jer se dešavalo da se na snimanjima neka scena besomučno ponavlja da bi je on na kraju izbacio ili skratio. Ipak, kao i većina reditelja, Armendaris priznaje da ne voli da gleda svoje filmove i da je samokritičan samo dok traje snimanje i montaža, ali nakon toga se ne vraća svojim filmovima, nego ih prepušta publici.\nU nastavku razgovora čuli smo da se za poslednji film Ne plaši se, u kojem se bavi temom seksualnog zlostavljanja u porodici, reditelj pripremao tako što je godinu i po dana proveo sa žrtvama nasilja. Od Puj Orije saznali smo da nije bilo lako obezbediti finansijska sredstva za ovaj projekat budući da tema nije popularna, ali da je za produkciju bilo presudno poverenje glumaca, Armendarisova međunarodna popularnost i brojna priznanja, kao i to što film ima pedagošku vrednost pa su brojne institucije bile zainteresovane da ga otkupe. Rezultat njihovog zajedničkog rada je film koji ima i dokumentarnu vrednost i snagu da pokrene žrtve da se suoče sa svojim traumama. Upravo je to jedna od Armendarisovih poruka kojom je zatvorena tribina – da se naša sudbina sastoji u tome da menjamo okolnosti koje se nam date rođenjem i u kojima živimo.\nNebojša Popović je nakon tribine za Refleho govorio detaljnije o festivalu i o njegovoj petogodišnjoj tradiciji.\n- Ovaj festival je značajan pre svega zato što nam prikazuje neke vredne i važne filmove koji nikada neće stići na naše male i velike ekrane, jer ih niko nije kupio ni za televiziju, ni za DVD, ni za bioskope. Španska kinematografija je veoma velika, raznovrsna i kvalitetna i misija Instituta Servantes, Kulturnog centra Beograda i Španske ambasade je da promoviše ono najbolje iz španske filmske kulture.\nPrema njegovim rečima, španski film ne možemo poistovećivati sa Almodovarom, a Monćo Armendaris je živi dokaz da postoje i drugi važni reditelji. Međutim, ono što karakteriše špansku kinematografiju, kao i selekciju filmova na festivalu je susret generacija.\n- U poslednjih pet godina pokušali smo da prikažemo ono što je novo, ali i neke od izuzetnih debitantskih filmova, a onda smo pokazali i šta rade stari majstori jer su oni takođe u dobroj formi, što znači da Španija ima dobar filmski podmladak, ali i da iskusni reditelji i dalje održavaju isti nivo.\nPopović ističe i da je ono što objedinjuje filmove koji su prikazani na ovogodišnjem festivalu odnos prema strasti i sudbini:\n- Iz svih filmova možemo da vidimo kako se treba odnositi prema životu, da ne treba okretati glavu od onoga što nam se događa. Film je sredstvo, na neki način, da se pogledamo oči u oči sa problemima u životu. Imali smo seriju Seranovi (Los Serrano) koja je izuzetna upravo po tome što je kroz nju obrađeno hiljade važnih porodičnih situacija. U filmovima koje gledamo ovde videćemo da maltretiranje u porodici, ni verski sukobi ni mnogi drugi problemi, nisu stvari od kojih treba okretati glavu već se sa njima treba suočiti jer se tako lakše rešavaju.\nNa molbu da sa nama podeli prve utiske o festivalu, ovogodišnji gost festivala je rekao:\n- Mislim da ovaj tip festivala i aktivnosti koje ga prate najpre pomažu da se upoznaju filmovi koji nisu komercijalni, da se razgovara o njima i da se razmene mišljenja. Pretpostavljam da ovde skoro svi znaju ko je Almodovar ili čak Amenabar ili Saura, ali ima mnogo drugih reditelja čiji filmovi nisu poznati. Isto kao što do Španije stižu samo Kusturičini i Paskaljevićevi filmovi, ili svojevremeno oni koje je radio Dušan Makavejev, ali sigurno ima i mnogih drugih čiji filmovi ne dospevaju na naša bioskopska platna.\nArmendaris je pohvalio selekciju filmova Nebojše Popovića jer je obuhvatila ono što je reprezentativno za španski film i pokazala veliku raznovrsnost koja postoji u španskoj kinematografiji – od vesterna kao što je Blektorn (Blacktorn), drama ili visokobudžetnih filmova koji su rađeni po uzoru na holivudske, kao što je Agora.


"Većina u EU hoće da Srbija odustane od Kosova" | Mondo Portal\n"Većina u EU hoće da Srbija odustane od Kosova" 19 Podeli Podeli na facebook Podeli na twitter Podeli na viber Pošalji na mail\nIzvor MONDO/Agencije 29.02.2016. / 08:23 21:43\nU Savetu bezbednosti održana je sednica o Kosovu. Ruski ambasador u UN upozorava: Većina u EU pokušava da primora Srbiju da odustane od Kosova. Ivica Dačić poručio: ZSO nije formirana - negativna poruka Srbima i EU.\nDačić je na sednici SB UN rekao da je Srbija posvećena dijalogu Beograda i Prištine i naglasio značaj Zajednice srpskih opština, koja uprkos Briselskom sporazumu još nije formirana, što, kako je istakao, predstavlja negativnu poruku i srpskoj zajednici i EU.\nDačić je ujedno upozorio na porast verskog ekstremizma u pokrajini i na činjenicu da se do sada, od 220.000 prograninih Srba, vratilo samo 1,9 odsto.\nVljora Čitaku: Za pomirenje je neophodno priznanje Kosova\nAmbasadorka Kosova u UN Vljora Čitaku izjavila je pred SB UN da je u normalizaciji odnosa i dijalogu Beograda i Prištine ostvaren napredak, ali da će "istinsko pomirenje među ljudima biti moguće tek kada Srbija prizna počinjene zločine i nakon iskrenog izvinjenja". "Dijalog u Briselu je dobar korak ka poverenju, istini, kako budućim generacijama ne bismo ostavili tenzije... Dijalog treba da obezbedi da jedni druge međusobno tretiramo kao jednake i ravnopravne, kao susede i kao dve države", kazala je Čitaku. Ona je naglasila da je cilj Kosova članstvo u svim međunarodnim organizacijama uključujući i UN.\nČURKIN: VEĆINA BI DA PRIMORA SRBIJU DA ODUSTANE OD KOSOVA\nČurkin je rekao da situaciju na Kosovu i dalje obeležavaju trajna kriza i sukobi s opozicijom.\nUN: Beograd ojačao pozicije na Kosovu\nIzveštaj za period od 16. oktobra 2015. do 15. januara 2016. predstavio je šef UNMIK-a Zahir Tanin, konferencijskom vezom iz Prištine koji je rekao da su politički sukobi omeli napredak na Kosovu uprkos naporima vlasti u Prištini..\n"Najočigledniji primer je višestruko nasilje kosovske opozicije u parlamentu", rekao je Tanin u video obraćanju Savetu bezbednosti UN.\nBan Ki Mun je u izveštaju takođe izrazio zabrinutost zbog nasilja i zapaljive retorike kojima je pribegla kosovska opozicija, ocenivši da je to doprinelo odlaganju primene nekih aspekata sporazuma Beograda i Prištine, posebno sporazuma o formiranju Zajednice srpskih opština.\nKosovo sednica Savet bezbednosti UN


Odigrana kontrolna utakmica između selekcija Zone i Prve beogradske lige | Fudbalski savez Beograda\nOdigrana kontrolna utakmica između selekcija Zone i Prve beogradske lige\nNa stadionu SC FS Beograda na Adi Ciganliji odigrana je kontrolna utakmica između selekcija Zonske lige Beograda i Prve beogradske lige. Po suvom, ali prohladnom vremenu malobrojni gledaoci imali su priliku da prate dobar fudbal, a kroz dve selekcije predstavilo se više od 40 fudbalera iz četvrtog i petog ranga.\nZonaši su pokazali ko je „stariji“ i zahvaljujući sjajnom finišu u prvom delu utakmice zabeležili su pobedu od 3:0. Golove su postigli Nikola Kostić (OFK Mladenovac) u 35, njegov klupski kolega Filip Stevanović u 45. i igrač FK Torlak Stefan Jovanović minut kasnije. Inače, igra je bila uglavnom ravnopravna sa nekoliko obostranih šansi koje nisu iskorišćene, a u poslednjih deset minuta tim koji su izabrali treneri Saša Stojadinović, Goran Spasić i Enes Malići se raspucao i praktično je rešeno pitanje pobednika.\nUprkos porazu izabranici trenerskog tilinga Igor Ćebić, Aleksandar Stankovac i Miloš Višnjić nije ostavio loš utisak, posebno u prvih pola sata igre. Utakmica je organizovana kako bi stručni štab Amaterske reprezentacije FS Beograda stekao uvid u mogućnosti kvalitetnih fudbalera u ovim rangovima.\nSelektor AR FS Beograda Goran Serafimović imao je pozitivan utisak i u obe selekcije je uočio nekoliko fudbalera koji će ozbiljno konkurisati za sastav najboljih amatera iz našeg grada. Kako je istakao posle ove utakmice, naredni korak biće duel između ekipe koju će činiti najbolji akteri ove utakmice sa igračima Srpske lige – grupa „Beograd“ koji su bili u sastavu AR FSB na nedavnom gostovanju u Ljubljani. Ta utakmica će se igrati uoči starta prolećne polusezone i biće izborna za sastav reprezentacije FS Beograda koja će u martu u Beogradu igrati revanš sa Ljubljančanima.\nDuel beogradskih zonaša i prvoligaša pratio je i predsednik Organizacije fudbalskih trenera FS Beograda Branko Babić. Popularni Sosa najavio je ovom prilikom da planira sastanak sa trenerima koji vode seniorske timove u Zonskoj ligi Beograda. Stručni štab Amaterske reprezentacije FS Beograda izrazio je zadovoljstvo odzivom igrača za ovu utakmicu i uputio zahvalnost svim klubovima i njihovim trenerima za saradnju i podršku u ovoj akciji. Takođe, zahvalnost za saradnju je upućena doktoru Branislavu Gašiću i Organizaciji fudbalskih sudija FS Beograda, a mladi arbitar Filip Marković i njegovi pomoćnici Nemanja Rosić i Tihomir Šoškić bez greške su odsudili utakmicu.


SAM :: Radni doručak "Stručno lice Srbije - Srpski siti klub"\nRadni doručak "Stručno lice Srbije - Srpski siti klub"\nSrpska asocijacija menadžera je u u četvrtak 20. marta u saradnji sa Srpskim Siti klubom, organizovala Radni doručak na temu “Stručno lice Srbije – mladost, znanje i energija na jednom mestu“.\nČlanovi su se upoznali sa predstavnicima kluba koju čine naši mladi ljudi, prepuni energije i entuzijazma, koji trenutno žive i rade u Velikoj Britaniji, ali koji su odlučni u želji da poslovni most između Srbije i Velike Britanije što bolje funkcioniše.\nSrpski Siti klub umrežava ljude sa ovog prostora u Velikoj Britaniji i pomaže im pri pronalasku radnih mesta, aktivno se bave i lobiranjem relevantnih institucija, zalažu se na rešavanju problema nostrifikacije diploma i ubrzanje procesa dobijanja poslovnih britanskih viza i povezivanju kompanija i stručnjaka.\nJedan od dugoročnih ciljeva Srpskog Siti Kluba je da povratnici, visokoobrazovani mladi stručnjaci, imaju u vidu Srbiju kao privlačno tržište za nastavak svoje karijere.\nZahvaljujemo se Nataši Kočiš, Jeleni Kžanicki, Milošu Stefanoviću i Slavjani Ulf, na izdvojenom vremenu i korisnoj prezentaciji, u kojoj smo između ostalog saznali zbog čega se poslodavci baš nima obraćaju, na koji način se vrši selekcija kadrova i kako se koristi njihova baza od 1600 članova.\nU konstruktivnoj diskusiji, članovi su dobili informacije koje će im biti korisne bilo da posluju u Velikoj Britaniji ili to tek planiraju.


Ivan Perković novi predsednik Uprave RALU Logistike - Pluton Logistics\n8. decembra 2016. 22. aprila 2017. marko\tIvan Perković, logistika u hladnom lancu, Luka Rajić, Mario Mesaroš, Pavo Leko, Ralu logistika, Ralu logistika Srbija\nNadzorni odbor logističke kompanije RALU Logistika je doneo odluku o imenovanju nove Uprave RALU Logistike. Za novog predsednika Uprave imenovan je Ivan Perković, dosadašnji član Uprave za finansije, a članovima su imenovani Mario Mesaroš i Pavo Leko.\nČelnu poziciju Ivan Perković preuzima od Zvonimira Šćureca koji je tokom poslednje četiri godine uspešno vodio važan investicioni i razvojni ciklus kompanije. U oktobru 2015. godine završen je veliki projekt izgradnje logističko-distributivnog centra u Rugvici, dok je ove godine realizovana i kupovina logističko-distributivnog centra u Srbiji.\nTime su stvoreni svi preduslovi za ostvarenje poslovne vizije kompanije – biti vodeći nezavisni dobavljač integrisane logističke usluge u hladnom lancu u Jugoistočnoj Europi.\nPostavljena je platforma za jači iskorak u logističko poslovanje, uz istovremeno zadržavanje fokusa i na transport, čime se zaokružuje ponuda integrisanih logističkih usluga u hladnom lancu u regionu.\nZbog širenja poslovanja kompanija je ponovo krenula u nova zapošljavanja, pa je tako u narednom periodu predviđeno povećanje broja zaposlenih za 80 u Hrvatskoj i 50 u Srbiji.\nPredsednik Nadzornog odbora i vlasnik RALU Logistike Luka Rajić zahvalio je bivšem predseniku Šćurecu na doprinosu u realizaciji ciljeva kompanije i zaokruživanju jednog poslovnog ciklusa u toku poslednje četiri godine, te izrazio čestitke novom predsedniku Uprave.\n– Svojim dosadašnjim radom Perković je dokazao svoje kompetencije, lične kvalitete i posvećenost poslu i ostvarenju ciljeva RALU Logistike. Uveren sam da će u razdoblju pred nama uspešno voditi kompaniju u novom razvojnom ciklusu i pridoneti daljem etabliranju RALU Logistike kao vodećeg nezavisnog dobavljača integrisane logističke usluge u hladnom lancu u regionu – rekao je Rajić.\n– Izuzetno sam počastvovan poverenjem koje mi je ukazao Nadzorni odbor i veselim se da zajedno sa svojim timom krenemo u ostvarenje poslovnih ciljeva i daljnji profitabilni rast kompanije u razdoblju koje je pred nama. Naš primarni fokus je osigurati vrhunsku uslugu našim klijentima u svim segmentima u kojima poslujemo – rekao je Perković prilikom imenovanja.\nNovi predsjednik Uprave, Perković pridružio se timu RALU Logistike 2010. godine na poziciji menadžera za akvizicije i integracije.Od 2012. godine na poziciji regionalnog direktora finansija, informatike i nabavke za RALU Grupu je imao aktivnu ulogu u svim ključnim procesima i odlukama, a posebno u delu prodaje, restrukturiranja i optimizacije poslovanja, ključnim investicijskim projektima te ostalim strateškim aktivnostima. Od 2013. godine bio je na poziciji člana Uprave za finansije. U kompaniju je došao s pozicije menadžera iz vodeće konsultanske kuće PricewaterhouseCoopers, gde je izgradio uspešnu karijeru tokom sedam godina rada.\nMesaroš je u kompaniji od 2010, a član Uprave je od 2014, dok se Leko RALU Logistici pridružio 2015. godine na poziciji direktora operativnog poslovanja.\n← Najskuplja vinjeta 20 EUR – Novi sistem putarine u Nemačkoj od jeseni 2017.\nPeter Malec, predsednik borda direktora kompanije “Budamar Logistics” – Ne isključujemo mogućnost akvizicija u Srbiji →\n7. oktobra 2015. 24. aprila 2017. marko\n„Ralu logistika“ kupila 32 MAN kamiona\n24. oktobra 2014. 1. maja 2017. marko


Danas je u Beogradu posle kraće bolesti preminuo diplomirani pravnik Milorad Mića Ilić, predsednik Skupštine grada Valjeva. Rođen je u Valjevu 1952. godine gde je završio osnovnu školu i Valjevsku... · 13 komentara\nIn memoriam 2.01.2020\nJuče je u Valjevu u 72. godini preminuo dr Vojislav Voja Milutinović, lekar, specijalista dečji hirurg u penziji. Rođen je u Beogradu, osnovnu školu učio je u Čajetini i Valjevu, Valjevsku... · 4 komentara\nIn memoriam 8.11.2019\nJuče je u 61. godini preminuo Blagoje Đekić Đele, dugogodišnji snimatelj i montažer dopisništva RTS-a u Valjevu. Đele je bio veliki profesionalac posvećen svom poslu, omiljen i cenjen kolega, uvek... · 3 komentara\nIn memoriam 28.05.2019\nKomemorativni skup povodom tragične smrti odbojkaškog trenera Miroslava Aksentijevića biće održan danas, 28. maj, u 11 časova u svečanoj sali Valjevske gimnazije. Sahrana će se obaviti u 13 časova...\nSahranjen Slobodan Đukić Đule 12.01.2019\nNa Novom groblju u Valjevu danas je sahranjen Slobodan Đukić Đule, nekadašnji predsednik Valjevske opštine. Članovi porodice, veliki broj prijatelja, saradnika, ličnosti iz javnog života, građani...\nIn memoriam 11.01.2019\nDanas je u Valjevu preminuo Zoran Stanojević, dugogodišnji spiker i voditelj Radio Valjeva. Rođen je 1953. godine u Valjevu u porodici Olge i Žarka. Dve i po decenije bio je prepoznatljiv glas... · 2 komentara\nPosle kraćeg bolovanja juče je u Valjevu preminuo inženjer šumarstva Slobodan Đukić Đule, nekadašnji predsednik Valjevske opštine. Rođen je 1941. godine u Beogradu, detinjstvo je proveo u Donjoj... · 3 komentara\nIn memoriam 5.11.2018\n"Džane nije umro, pridružio se nebeskoj redakciji valjevskih novinara, tamo gde je bolji deo Valjeva", rekle su kolege Branka Vićentijevića Džana na komemoraciji u Valjevskoj gimnaziji. Branko...\nIn memoriam 3.11.2018\nPosle kraćeg bolovanja preminuo je novinar Branko Vićentijević Džane (69), dugogodišnji urednik Radio Valjeva i Revije "Kolubara", novinar internet novina Kolubarske.rs. Valjevo je izgubilo još... · 6 komentara


Gradonačelnik posetio firmu „M – inoks konstrukt“ – Podrinske\nGradonačelnik posetio firmu „M – inoks konstrukt“\nPrivredni život ne sme da stane, ali mere moraju da se poštuju\nGradonačelnik Nebojša Zelenović posetio je u ponedeljak firmu „M- Inoks konstrukt“, gde menadžment i zaposleni pokazuju visok nivo odgovornosti u vanrednom stanju i tako služe kao dobar primer poslovanja.\nRadnici u svoju firmu u Mišaru od početka epidemije dolaze posebnim autobusom, opredeljenim samo za njih, koji se dezinfikuje svako jutro pre nego što radnici uđu, a onda još jednom pred polazak kući. U hali, u kojoj proizvode metalne konstrukcije za nemačko tržište, svi nose maske i udaljeni su jedni od drugih. Pre ulaska u halu obavezan je prolazak kroz dezo- barijere, a nakon smene dezinfikuju se i sve radne površine. Opuštanja od preventivnih mera nema ni za vreme ručka, sedi se na propisanoj udaljenosti, a obroci se serviraju u više etapa kako bi što manje ljudi bilo u trpezariji u isto vreme. Reč je firmi koja postoji čak 98 godina, a od 2010. posluje i u Šapcu. Svoje proizvode dva puta nedeljno izvoze u Nemačku.\nRadnike od početka vanrednog stanja nisu otpuštali, a Dragan Mihailović (62) iz ove firme kaže da je, kao najstariji radnik, bio pošteđen dolaska na posao tri nedelje.\n-Firma mi je izašla u susret, bio sam pošteđen kao najstariji radnik, imam preko 60 godina. Od samog početka epidemije imamo zaštitnu opremu i dezinfekciona sredstva- priča Dragan Mihailović.\nHala je organizovana tako da na svaka dva metra postoje gelovi za dezinfekciju ruku, a na ulasku je i sunđer natopljen sredstvom za dezinfekciju, kaže Marijana Berić, zamenica direktora „M- Inoks konstrukta“.\nZa gradonačelnika Šapca ova firma je primer da mogu da se poštuju red i propisane mere.\n-Kada se ostvare uslovi za bezbedan rad, onda ljudi mogu da rade i zarađuju novac. Život ne sme da stane, ali mere prevencije moraju da se poštuju. Firma „M- Inoks konstrukt“ je dobar primer, omogućili su radnicima da budu deo firme u ovom teškom vremenu, da ljudi imaju dobre plate i da ovaj težak period prebrode. Pozivam sve da pokažu odgovornost, solidarnost i spremnost da se zajedno izborimo s krizom- rekao je Zelenović.


Srbija treba da organizuje civilnu odbranu na KiM (video) - Sputnjik Srbija\n10:15 02.06.2019 (osveženo 13:29 02.06.2019) Preuzmite kraći link\nSrbija je nekada imala instituciju koja se zvala civilna zaštita, podseća naš sagovornik, koja ukinuta Briselskim sporazumom. Okupljala je oko 700 profesionalaca, bivših pripadnika vojske i policije, što je za sever Kosova prilično veliki broj ljudi. Uz te profesionalce postojala je i šema mobilizacije stanovništva, a imali su i oko 400 teških kamiona natovarenih šljunkom i sve ono što treba kako bi se napravile višeslojne barikade širom Kosova — sve to danas srpski narod nema. Zato danas ROSU, prema Anđelkovićevim rečima, može da upada u južnu srpsku pokrajinu i hapsi koga hoće. Iza svega, kaže on, stoji pogrešna procena da EU i NATO drže reč.\nNa pitanje koliko je izvesno da se civilna zaštita vrati na Kosmet, Anđelković kaže da sve zavisi od Beograda. „To sada nije tako lako uraditi, jer bi svaki naš pokušaj najverovatnije bio sabotiran. Međutim, celu strukturu možemo da formiramo u centralnoj Srbiji, i ona bi brzo reagovala na severu pokrajine. Nešto svakako moramo da uradimo, jer je ovako dalje nedopustivo“, rekao je naš sagovornik. On ukazuje na činjenicu da je ROSU ovog puta uhapsila dvadesetak policajaca, što je 10 odsto nealbanskih pripadnika policije, i postavlja pitanje koliko će ih ostati posle naredne dve-tri slične akcije.\nAnđelković smatra da je Kfor integrisan sa Albancima i da na delu možemo da vidimo kako zajednički rade na terenu. On smatra da o ovoj akciji pripadnici Kfora nisu obavestili srpski državni vrh jer komunikacija naše vojske i policije sa Kforom nije na valjanom nivou.\n„Oni postupaju kao da su oružana sila takozvane države Kosovo, a ne neutralni faktor koji treba da održava red. Prema Rezoluciji 1244, Kosovo jeste jedinstveni entitet, ali nigde nije navedeno da je to nezavisna država niti da Kfor treba da bude na strani jednog naroda. Naprotiv, piše da treba da obezbedi sigurno okruženje za sve nacionalne zajednice, a da li je to sada situacija?“, upitao je Anđelković.\nNaš sagovornik kaže da su prištinski zvaničnici ovom akcijom želeli da ponize i Srbe i njenog predsednika, naročito posle njegovog govora u parlamentu, kada je rekao da „granica ’velike Albanije‘ neće biti na Kopaoniku“. Niko, prema Anđelkovićevom mišljenju, ne može sada olako da kaže šta treba raditi, ali naglašava da neki rizik mora da se preduzme. „Mi moramo da podvučemo crtu i da zauzmemo stav čak i po cenu da propadne priča o evrointegracijama. Moramo da budemo spremni da intervenišemo ako se ovakva situacija ponovi. Ne smatram da je rat sa NATO-om moguć, svet se promenio, a i unutar Alijanse nema više jedinstva kao 1999. godine. Ipak, ekonomske sankcije ne bih mogao da isključim“, rekao je Anđelković. On je dodao da bi u tom slučaju i zapadne zemlje bile na gubitku, jer su pokupovale u Srbiji sve što je vredelo.\nDragomir Anđelković je, međutim, uveren da NATO i dalje sprovodi tihu agresiju nad našom zemljom, evroatlantski centar moći na taj način pokušava da završi ono što je započeo 1999, a to je da primora Beograd da prizna nezavisnost Kosova. „Da je Srbija započela sličnu akciju, ne u Velikom Trnovu, već u Novom Sadu, bila bi izložena kritikama da je to nedemokratski i da se prekomerno upotrebljava sila. Zbog toga i treba država da zauzme čvrst stav“, rekao je on. Na pitanje da li bi Rusija mogla da nam pomogne da stanemo na put bahatom ponašanju ROSU snaga, a s obzirom na činjenicu da je brutalno prebijen i jedan njen državljanin, Anđelković kaže da bi morala, jer je ovom akcijom Priština želela da pokaže Rusiji da ništa ne može da uradi i da je Kosovo van dometa njene moći.\n„Rusija uistinu nije prisutna na Kosmetu, ali bi mogla da zauzme čvršći stav zbog ugrožavanja života svog državljana, jer je to poruka da tako nešto bilo kom Rusu može da se desi i u Libanu i u Latinskoj Americi. Kada Amerikanac negde strada, strukture Sjedinjenih Država odmah reaguju, nađu te ljude pa im se desi ’nešto neprijatno‘“, naglasio je istoričar.\nO najnovijoj izjavi kosovskog predsednika Hašima Tačija koji je poručio da neće dozvoliti formiranje Zajednice srpskih opština, jer bi to značilo formiranje Republike Srpske na KiM, Anđelković je rekao da Srbija u tom slučaju treba da napusti Briselski sporazum.


Naziv projekta: Kampanja distribucije i širenja svesti o samozastupanju u Republici Srbiji\nTrajanje: Od decembra 2017. do aprila 2018.\nVrednost projekta:31.124,00 EUR\nO projektu: Građani obično nisu svesni svijih prava i obaveza i zbog toga imaju opravdani strah kada se susretnu sa sudskim procedurama koje su njima nepoznate, jer ishod toga može nekada imati presudan uticaj na njihove živote. Nezavidna ekonomska situacija i nedostatak novca predstavljaju dodatan problem koji se tu pojavljuje. Kako bi im bio olakšan položaj u takvim situacijama, Multidonatorski fond Svetske banke za podršku sektoru pravosuđa u Republici Srbiji, razvio je dva vodiča u saradnji sa Komitetom pravnika za ljudska prava – YUCOM: ,,Vodič za samozastupanje građana” i ,,Vodič – Prvi put na sudu i prvi put u sudu”, koji na jednostavan i ilustrativan način podučava o problemima vezanim za sudske postupke i postupke pred nezavisnim institucijama.\nSvi građani se u jednom momentu svog života susretnu sa pravosudnim sistemom. Veoma često su prisiljeni da učestvuju u takvom postupku, bez obzira na njihovu volju, jednostavno zato što su pozvani na to. U svemu ovome postoje i dodatni strah, zato što često niti imaju znanja niti iskustva, i s toga ulaze na teren koji je za njih potpuno nepoznat. To se ne odnosi samo na Zakone, već i na celokupna pravila koja se čine više nepisanim, i koja se mogu savladati samo godinama studiranja i iskustvom. Svrha ovih vodiča jeste da prbiliži građanima sudski postupak koliko god je to moguće, na takav način da je za njih savladiv, koristeći se pojednostavljenim jezikom i terminologijom, a sve u cilju da se komplikovani termini pojednostave za lakše razumevanje i primenu. Ove publikacije daju odgovor na pitanja koja građani obično postavljaju pre nego što odluče da odu na sud, kao što su, na primer, troškovi postupka, pisanje tužbi, davanje izjave i odgovori na tužbu, kao i saslušanja, dokaze, podneske, pristup i uvid u predmet, ubrzanje postupka, presude i pravne lekove. Takođe, publikacija obezbeđuje i odgovore na neka trivialna pitanja, kao na primer: ,,šta doneti na sud?”, ,,šta obući?” i ,,gde se nalazi sudnica?”, itd.\nVodiči daju mnoga objašnjenja koja ilustruju same procedure, ali takođe i upozorava na detalje koje samo advokati poznaju. Međutim, ono što je bitno da se kaže jeste da Vodiči ne mogu da zamene pravni savet koji se može dobiti od kvalifikovanog stručnjaka i ne predstavljaju promociju samozastupanja.


25.02.2020 / 10:44 Politika - Banja Luka\nRedovna sjednica Narodne skupštine Republike Srpske (NSRS) nastavljena je danas u Banjoj Luci razmatranjem izmjena i dopuna Zakona o štrajku.\nOsnovni razlog za donošenje izmjena i dopuna Zakona o štrajku jeste njegovo usklađivanje s novim Zakonom o radu, koji je opšti propis u ovoj oblasti, rekao je ministar rada i boračko-invalidske zaštite RS-a Duško Milunović.\nMilunović je, obrazlažući u Narodnoj skupštini Prijedlog zakona o izmjenama i dopunama Zakona o štrajku, rekao da je ovaj zakon bilo neophodno uskladiti sa Zakonom o radu koji više ne poznaje pojam "većinski reprezentativni" sindikat i "većinsko" udruženje poslodavaca.\nNa početku sjednice zakletvu je položio Diko Cvjetinović, novi poslanik DNS-a, umjesto dosadašnjeg Đorđa Popovića, koji je preuzeo funkciju ministra saobraćaja i veza.\nU parlamentu RS će danas biti održan skupštinski kolegij na kojem će biti utvrđen datum održavanja posebne sjednice na zahtjev člana Predsjedništva BiH Milorada Dodika u vezi s dvije odluke koje su usvojene u Predsjedništvu BiH bez konsenzusa.


Pomoć EU i OEBS-a sudovima u Srbiji u jačanju sistema podrške žrtvama i svedocima\nĐoković započeo 311. nedelju na vrhu ATP liste!\nSport 8 mart 2021\nNovak Đoković zvanično je ostvario jedan od...\nDanas popodne je održano zasedanje Saveta za...\nNovak Đoković zvanično je ostvario jedan od dva najveća cilja u karijeri i postao je istorijski broj jedan, teniser...\nFabrika Kontinental automotiv Srbija, u kojoj će biti zaposleno više od 500 ljudi, otvorena je danas u Novom Sadu. Otvaranju...\nPovodom Evropskog dana žrtava krivičnih dela koji se obeležava 22. februara, Misija OEBS-a u Srbiji i Delegacija EU u Srbiji predale su videokonferencijsku opremu za pet sudova širom zemlje, u cilju jačanja domaćeg sistema podrške žrtvama i svedocima. Donacija je deo projekta koji finansira EU u vrednosti od 1.5 miliona evra.\nFabrici: Borba protiv korupcije zaslužuje strukturna i dugoročna ulaganja svih uključenih strana\nDogađaji 18 februar 2021\n„Korupcija pogađa svako društvo i njene posledice su skupe za građane i ekonomiju. Borba protiv korupcije zaslužuje strukturne i dugoročne napore i ulaganja svih...\nKonstruktivna saradnja sa Misijom OEBS-a u Srbiji\nSrbija 19 februar 2021\nSaradnja sa Misijom OEBS-a od samog njenog uspostavljanja u Srbiji je primer dobrog partnerskog odnosa i velika podrška u gotovo svim važnim reformskim procesima...


TRINKIJERI O MUNDOBASKETU: Italija i Srbija u istoj grupi, uff... SAD su i dalje broj jedan, ali kakvu košarku igraju 'orlovi'! - Mundobasket, Košarka, Vesti, The Best Of\nHotSport»Mundobasket, Košarka, Vesti, The Best Of»TRINKIJERI O MUNDOBASKETU: Italija i Srbija u istoj grupi, uff… SAD su i dalje broj jedan, ali kakvu košarku igraju ‘orlovi’!\nTRINKIJERI O MUNDOBASKETU: Italija i Srbija u istoj grupi, uff… SAD su i dalje broj jedan, ali kakvu košarku igraju ‘orlovi’!\nStefan Smuđa| 2019-08-26T18:31:06+02:00\t26. avg 2019. 18:25|0 komentara|HotSport\nZanimljiv odgovor trenera Partizana o Svetskom kupu u Kini koji počinje u subotu.\nPosle uvodnog izlaganja o Partizanu, Andrea Trinkijeri se osvrnuo na predstojeći Mundobasket u Kini, na kom će Srbija imati najviše ambicije, a u prvoj grupnoj fazi će igrati baš protiv njegove Italije.\n– Za koga ću navijati? Hmmm…Biće mi teško, Srbija i Italija su u grupi i to je dobro, jer mogu da idu dalje. Uvek se bojim ekipa koje imaju teške pripreme, a Amerikanci su imali problema, izgubili čak i utakmicu, ali su favoriti za mene i dalje – rekao je Trinkijeri i nastavio:\n– Srbija igra neverovatnu košarku. Mislim da niko ne igra taj kvalitet košarke kao Srbija, sa dodavanjima, tajmingom, spejsingom. Da li je to dovoljno, videćemo. U jednoj utakmici je sve moguće. Mislim da Srbija može dobiti Amerikance i to oni znaju – poručio je Trinkijeri.\nSvetski kup počinje u subotu, 31. avgusta, i trajaće do 15. septembra. Srbija počinje takmičenje u grupi sa Italijom, Angolom i Filipinima.\nTAGOVI: Košarkaška reprezentacija SAD, Košarkaška reprezentacija Srbije, Košarkaška reprezentacija Italije, Andrea Trinkijeri


CIK potpisao ugovor o štampanju glasačkog materijala - Istinito.com - Ne budi ovca!\nPočetna > Aktuelno > CIK potpisao ugovor o štampanju glasačkog materijala\n18. Avgusta 2020. 18. Avgusta 2020. Istinito492Leave a Comment on CIK potpisao ugovor o štampanju glasačkog materijala\nPredsjednik Centralne izborne komisije BiH Željko Bakalar potvrdio je da je Pravobranilaštvo BiH dostavilo pozitivno mišljenje na okvirni ugovor između CIK-a i kompanije “Unioninvestplastika” iz Sarajeva kao odabranog ponuđača za štampanje glasačkih listića, nakon čega je potpisan ugovor sa tom firmom.\nBakalar je potvrdio da je juče potpisan konačni ugovor između CIK-a i firme “Unioninvestplastika” i naveo da je posao štampanja glasačkih listića, vrijedan 805.528 KM s PDV-om, dodijeljen toj firmi.\n– Sada bi trebalo da uslijedi prvo faza nabavke papira od podugovarača i potom štampanje glasačkih listića za predstojeće lokalne izbore u BiH planirane za 15. novembar. Samo štampanje listića zavisiće od dinamike nabavke papira, rekao je Bakalar.\nOn je rekao da se proces štampanja glasačkih listića odvija u etapama i da se prvo štampaju listići za slanje poštom biračima izvan BiH, što bi se trebalo realizovati krajem septembra.\nOn je naveo da bi ovogodišnji lokalni izbori trebalo da budu održani, kako je i planirano, 15. novembra u cijeloj BiH i 20. decembra u Mostaru, ukoliko se ne dogode neke nepredviđene situacije u vezi s epidemijom virusa korona.\nKancelarija za razmatranje žalbi odbila je prije nekoliko dana žalbu na odluku CIK-a o izboru ponuđača za štampanje glasačkih listića čime su se stekli uslovi za potpisivanje ovog ugovora.\nPodnosilac žalbe bila je grupa ponuđača – “Atlantik” iz Banjaluke i kompanije “Igepa bh” i “Farma prom” iz Sarajeva.\nTagged cik istiniti sarajevo štampanje unioninvestplastika\nJoš 106 oboljelih od virusa korona u Republici Srpskoj


Ivošević: Odluku o bojkotu izbora u Šapcu i Paraćinu treba prepustiti onima koji su tamo na vlasti - Dijalog.net\nNaslovna Vesti Srbija Ivošević: Odluku o bojkotu izbora u Šapcu i Paraćinu treba prepustiti onima koji su tamo na vlasti\nŠabac, 05. februar 2020. – Profesor i nekadašnji sudija Vrhovnog suda Srbije Zoran Ivošević izjavio je gostujući na TV Šabac da odluku o bojkotu ili izlasku na izbore u Šapcu i Paraćinu treba prepustiti onima koji su tamo na vlasti i koji u komunikaciji sa svojim građanima treba vide da li je dobro jedno ili drugo.\nRekao je da je bojkot na republičkom i pokrajinskom nivou apsolutan, ali da bojkot mora imati izuzetke kada je reč o jedinicama lokalne samouprave “koji će se vrlo strogo i usko primenjivati“.\n“Cilj opstrukcije izbora je da se obezbede ne samo demokratski izbori već da se obezbedi demokratija u jednoj zemlji. I ako u Šapcu ili Paraćinu već imate ljude koji su u demokratiji jer su dobili prethodne izbore, šta će se desiti ako i tamo bude opoziva i ako tamo građani koji su glasali za njih ranije ne glasaju ovoga puta nego bojkotuju izbore“, rekao je Ivošević.\nOn je ocenio da će se na taj način izgubiti demokratija u Šapcu i Paraćinu.\n“Ako su građani već iskazali svoje stavove u odnosu na te organe vlasti tamo, onda te građane tamo treba poštovati jer to je njihova slobodno izražena izborna volja“, rekao je Ivošević.\nIvošević je komentarišući izjavu predsednika Narodne stranke Vuka Jeremića da je “bojkot je jedini način da se ovom zlu stane na put” upitao “ko je zlo u Šapcu, ko je zlo u Paraćinu, da li su to oni koji su sada tamo na vlasti“.\n“To su ljudi koji su uveli demokratiju u tim lokalnim samoupravama, u teškim uslovima prethodnih izbora. Ako bi on (Jeremić) rekao da je i tamo zlo, e onda bih se izjasnio protiv onih koji su tamo na vlasti. A mislim da mu to nije ni palo na pamet jer on vrlo dobro zna gradonačelnika Šapca i njegove zasluge za oporav demokratije u ovoj zemlji“, rekao je Ivošević.\nPrethodno Konkurs za podršku zapošlјavanju mladih i socijalnom uklјučivanju u nerazvijenim područjima\nSledeće Stojanović: Bojkot je mnogo teže organizovati nego predizbornu kampanju\nTop Tags OCD ljudska prava istraživanje Evropska komisija vladavina prava Civilno društvo Srbija i Evropska unija lokalna samouprava mediji Društvo mladi konkurs Evropska unija Vlada Republike Srbije evropske integracije


investitori Archives | Sandzaknews\nTokom protekle sedmice,menadžment kompanije “MujEn”, na ?elu sa vlasnikom, Šukurica Enverom bili su gosti visokih zvani?nika privredne komore Ujedinjenih Arapskih Emirata, ta?nije Dubai-a. Veliko interesovanje Arapskih privrednika za partnerstvo i saradnju u oblastima turizma i investicija u nekretninama u Srbiji, bilo je tema ovog sastanka. Doma?ini su izrazili veliko zadovoljstvo predlogom o poslovnoj saradnji,…\nLibijski investitori zainteresovani za Novi Pazar\n12/08/2015 on Najnovije, Novi Pazar, Politika, Sandžak, Vjesti by emir\nOsim medijske, na pomolu i privredno – trgovinska saradnja sa libijskim investitorima, koji su zainteresovani za ulaganja u Novi Pazar. O planovima i mogu?nostima budu?e saradnje sa uspešnim libijskim privrednikom, Ahmedom Mezughijem razgovarao je gradona?elnik Novog Pazara, dr Meho Mahmutovi?. ‘’Razgovarali smo o ozbiljnim investicijama i o dolasku i drugih arapskih investitora, i nadam se…\nTags: investitori, meho mahmutovic, pmoc, saradnja


U bilo kojoj lokalnoj zajednici, bila ona velika ili mala, svakom građaninu je podjednako važno da na što jednostavniji način dođe do kvalitetne usluge. Na putu ka takvoj usluzi, a samim tim i kvalitetnijem životu u lokalnoj sredni, digitalizacija je jedan od proriteta.\nSve što ona može donijeti gradovima i opštinama u Bosni i Hercegovini predstavili su stručnjaci Prointera Sarajevo u partnerstvu sa globalnim IT liderom, kompanijom Cisco, na konferenciji na Jahorini.\nViše od 30 predstavnika lokalnih zajednica iz svih krajeva Bosne i Hercegovine imalo je jedinstvenu priliku da razmijeni iskustva i znanja iz oblasti digitalizacije, ali i da čuje prezentaciju konkretnih rješenja koja vode do kvalitetnog poslovanja i efikasnije komunikacije sa građanima.\nPrvi put smo na jednom mjestu mogli da sagledamo šta su to potrebe, a šta mogućnosti lokalnih sredina, kaže Bojana Škrobić Omerović, direktorica kompanije Prointer ITSS Sarajevo. Naglašava da među njima ima i onih sa dobrom digitalnom infrastrukturom, ali i onih koji u to još nisu ni zakoračili.\n– Sve te razlike i sve ono u čemu se može napredovati imali smo priliku da zajednički sagledamo i da o tome otvoreno i konstruktivno prodiskutujemo. Izuzetno smo zadovoljni ne samo odzivom, već i utiscima sa ovog skupa na kojem su naši i stručnjaci iz Cisca, jednog od naših najvećih i najznačajnijih partnera, prezentovali kvalitetna rješenja. Među njima su i aplikativna rješenja na koja smo jako ponosni, poput GIS, Digitalizacija, Aplikacija „HR evidencija“ i Projekat e-beba – kaže Škrobić Omerović.\nUpravo je pandemija, naglašava ona, pokazala koliko je važno imati pristup servisima i uslugama i koliko je sve to bilo značajno građanima u vremenu krize. Istovremeno, Evropska unija konstantno traži digitalizaciju lokalnih zajednica i taj proces se mora ubrzati.\n– Činjenica je da neke lokalne zajednice nemaju dovoljno resursa ni edukacije kako bi bile spremne da zagovaraju digitalizaciju kod svojih donosilaca odluka. Zato vjerujem da smo odradili odličan posao, jer smo pojedinačno pristupili svakom od učesnika i dobili povratne nformacije šta su čije prednosti, a šta nedostaci. Takođe smo kroz primjere dobre prakse i kod nas i u regionu, pokazali šta se sve može uraditi. Recimo, jedan od primjera je grad Rijeka koji se kroz uslugu e-građani svrstao među top deset evropskih gradova i sigurna sam da taj primjer možemo slijediti i mi – kaže Škrobić Omerović.\nNaglašava da je predstavnicima lokalnih zajednica posebno interesantna bila prezentacija rješenja za bezbjedno upravljanja i čuvanje podataka, jer je to jedan od velikih problema, ali i stavka u koju se dovoljno ne ulaže.\n– Zato smo se fokusirali i na takva rješenja o kojima je govorio Dragan Novaković iz Cisca, inače jedan od najboljih security inženjera bivše Jugoslavije. Kompanija Cisco nam je, kao i mnogo puta do sada, ukazala povjerenje, što pokazuje da su naša rješenja i naši stručnjaci svugdje prepoznati. Nastavljamo saradnju i razmjenu znanja, kao i promociju usluga i proizvoda, na dobrobit korisnika – ističe Škrobić Omerović.\nKonferencija na Jahorini potvrda je da IT kompanije svjetskog glasa kompaniju Prointer doživljavaju kao kredibilnog i odgovornog partnera.\nNe samo sa Ciscom, već i sa ostalim globalnim partnerima Prointer nastavlja uspješnu saradnju, a u planu su i nove konferecije na kojima će i drugim lokalnim zajednicama biti predstavljena rješenja iz oblasti digitalizacije.


FBiH SKREĆE PAŽNjU SA VLASTITIH AFERA | SRNA\nBANjALUKA, 22. SEPTEMBRA /SRNA/ - Direktor Republičkog centra za istraživanje rata, ratnih zločina i traženje nestalih lica Republike Srpske Milorad Kojić izjavio je danas Srni da političke strukture iz Federacije BiH /FBiH/, objavljivanjem dijelova dokumenata, žele da skrenu pažnju sa svojih afera i lažno predstave odgovornost premijera Srpske Radovana Viškovića, ali i same Republike Srpske.\nKojić je, komentarišući dokumente koje je danas objavio Memorijalni centar Srebrenica, rekao da su te frustracije koje dolaze iz FBiH vidljive zbog svih afera, a prije svega one sa predsjednikom Suda BiH Rankom Debevecom, kao i onih unutar SDA.\nOn je naglasio da je tu i njihova stalna potreba da prikažu da je Republika Srpska "genocidna tvorevina", jer žele da održe tu tezu i da Srpsku u potpunosti destabiliziju.\nKojić je dodao da FBiH ne odgovara stabilna Republika Srpska, kakva je sada, i da je njihov cilj pravljenje isključivo muslimanske ili bošnjačke države, gdje Srbi ne imali nikakvo pravo glasa.\n"Upravo kroz medijsko spinovanje koje rade koristeći i mimo svojih nadležnosti Memorijalni centar iz Srebrenice i vršenjem pritiska na Tužilaštvo žele da skrenu pažlju sa svih afera koje se tamo dešavaju i da tu pažnju skrenu na ratne zločine, čime će se uvijek i baviti kako bi doveli u pitanje legitimitet Republike Srpske, što je njihov konačan cilj", naveo je Kojić.\nKojić je istakao da su apsurdne optužbe da je on otkrio identitete zaštićenih svjedoka i da za to treba biti uhapšen, napominjući da u svojim izjavama nijednog trenutka nije rekao ko je zaštićeni svjedok, te ocijenio da je i to jedan od vidova manipulacije i pritiska.\n"Ovde je, prije svega, udar na Republiku Srpsku preko premijera i želja da je destabilizuju. Sve ovo što se dešava, vađenjem dijelova iz dokumenta, jer ako se izvadi par rečenica iz bilo kojeg dokumenta, možemo tako manipulisati i reći da je odgovoran bilo ko", rekao je Kojić.\nOn je dodao da ako se pogleda čitav dokument, može se vidjeti da to apsolutno ne odgovara istini.\n"Mislim da se Tužilaštvo BiH ovde prvenstveno treba baviti pitanjem Debeveca i njegovom imovinom i da je ovaj pokušaj skretanja pažnje djelo određenih obavještajnih i paraobavještajnih struktura", ocijenio je Kojić.\nMemorijalni centar Srebrenica objavio je određene dokumente koji se, kako navode, odnose na način na koji je Vojska Republike Srpske "realizovala nabavku i mobilizaciju vozila za potrebe prevoza zarobljenika i strijeljanje".\nIz Memorijalnog centra Srebrenica pozvali su Tužilaštvo BiH da pozove Radovana Viškovića na razgovor, jer kako navode, transkripti dokumenata upućuju na to da je on bio uključen u operaciju prevoza, a traže i privođenje Kojića, zbog, kako su naveli, njegove najave da će razotkriti identitete zaštićenih svjedoka.


NDNV: TV Pančevo od novinara Nenada Živkovića pravi metu - Far\nNDNV podseća da je ta prorežimska televizija više puta emitovala priloge u kojima Živkovića praktično targetira kao legitimnu metu, a poslednji takav objavljen je 29. maja i postavljen na Jutjub (YouTube) stranicu, u kojem Živkovića nazivaju “fašistom i promoterom govora mržnje, koji poziva na nasilje”.\nUpozoravamo javnost da ovakvo iživljavanje nad profesionalnim novinarima, uz pomoć budžeski finansiranih režimskih medija, za cilj ima gušenje slobode medija u Srbiji i prava građana na nepristrasno informisanje.\nGrađane pozivamo da se obaveste o tome na koji način i za kakve namene mediji poput Televizije Pančevo troše njihov novac i kakvu atmosferu nasilja kreiraju u društvu uz pomoć tih sredstava.\nPozivamo godinama nevidljivo Regulatorno telo za elektronske medije (REM) da konačno počne da deluje u skladu sa zakonom i da reaguje huškačke medijske priloge i medije koji promovišu nasilje i govor mržnje. U suprotnom će snositi odgovornost za pogubne posledice koje neupitno slede ukoliko se kampanja nasilja ne zaustavi.\nPozivamo i međunarodnu zajednicu, a u svetlu najnovijeg izveštaja Evropske komisije o napretku Srbije u EU integracijama, da posebno obrati pažnju na dramatične uslove u kojima rade naročito lokalni novinari u Srbiji, jer su oni izloženi najstrašnijim pretnjama i napadima lokalnih moćnika. A koliko su lokalni novinari ugroženiji u Srbiji, nažalost najbolje pokazuje slučaj paljenja kuće novinara portala “Žig info” iz Grocke Milana Jovanovića.\nKolege novinare pozivamo da se solidarišu sa onima koji su danas meta političkih i drugih moćnika i da ne pristaju da učestvuju u propagandi. Novinarstvo jeste, i mora ostati, nezavisna profesija.\nPančevo SI TI: Zaustavimo poziv na linč novinara Nenada Živkovića NUNS i NDNV: Gebelsovski metodi u obračunu sa profesionalnim novinarima Pritisci i napadi: Funkcioner SNS traži još pola miliona od novinara portala Pančevo Si Ti Sajt Pančevo Si Ti: Koordinator SNS-a Malović povukao tužbu protiv našeg novinara Živkovića\nGovor mržnjeLinčmedijiMedijska slobodaNapadiNenad ŽivkovićnovinarPančevoPančevo Si TiTV Pančevo


LETOVANJE ZASLUŽILI VREDNIM RADOM – ВОЈВОЂАНСКЕ\nSinoć su put Herceg Novog krenuli najbolji osnovci i srednjoškolci sa teritorije opštine Pećinci na zasluženo nagradno letovanje, koje već šestu godinu zaredom organizuje Sportski savez “Razvoj sportova”, a finansira pećinačka lokalna samouprava. Kao i svake godine i ove godine, polovina učenika je zaslužila nagradno letovanje na osnovu uspeha u učenju, a druga polovina na osnovu rezultata postignutih u školskom sportu. Učenike je na put ispratio i zamenik predsednika opštine Pećinci Zoran Vojkić, a kako nam je rekao ovo nagradno putovanje je jedan vid podsticaja za decu da uče što bolje i da se bave sportom.\n“Ovo je samo jedna od mera podrške obrazovanju koju, zahvaljujući dobroj saradnji sa Sportskim savezom i obrazovnim ustanovama, sprovodi opština Pećinci, a kojom svakako želimo da podstaknemo decu da se trude i uče još bolje. Takođe, dugogodišnja praksa u našoj opštini je i nagrađivanje vukovaca i đaka generacije, koje ćemo uskoro nagraditi sa po 15 i 30 hiljada dinara. Ali to nije sve: stipendiramo studente, regresiramo putne troškove i studentima i srednjoškolcima, svake godine odlični učenici tokom cele kupališne sezone imaju besplatan ulaz na pećinačke bazene, organizujemo besplatnu školu plivanja za sve učenike, a učenike koji su postigli dobre rezultate na školskim takmičenjima nagrađujemo ekskurzijom” – rekao nam je Vojkić.\nPedeset četvoro učenika, zajedno sa četiri nastavnika, pedijatrom pećinačkog Doma zdravlja “Dr Dragan Funduk” i predsednikom Sportskog saveza Sinišom Đokićem boraviće deset dana u Herceg Novom, gde će biti u prilici da se odmore, ali i bave sportom.\n“Primarni cilj Razvoja sportova je da decu skloni sa ulice i okrene ih učenju i bavljenju sportom. Pored brojnih podsticaja tokom čitave godine, ovo nagradno letovanje deca iskoriste, pored kupanja, i da se aktivno bave sportom na terenima, koji se nalaze blizu našeg odmarališta” – izjavio je Đokić.\nUz osmeh i nestrpljenje da krenu put Herceg Novog, učenici su najavili još bolje rezultate za narednu godinu, kako bi opet zaslužili nagradno putovanje. Jedna od njih je i učenica prve godine srednje Tehničke škole “Milenko Verkić Neša” Sara Zbiljić iz Šimanovaca, koja nam je rekla da je pored dobrog učenja, putovanje zaslužila i na osnovu postignutih rezultata u školskom sportu, i to u fudbalu.\nKako nam je od jutros javio Siniša Đokić, deca su bezbedno stigla u Herceg Novi i smestila se, a već danas tokom dana očekuje ih i prvo kupanje.


Sport arhiva vesti 12.09.2016 - Naslovi.net\nZlato za Borislavu u Riju!\nSrpska stonoteniserka Borislava Perić-Ranković osvojila je zlatnu medalju na Paraolimpijskim igrama u Rio de Žaneiru! Ona je do trijumfa došla posle velike borbe i pet setova (11:4, 6:11, 7:11, 11:3, 11:6) protiv Kineskinje Mijao Čang. Ona donela… »\nSportske.net: NIŽU SE SRPSKE MEDALJE U RIJU! Borislava osvojila zlato, Nada bronzu!Radio 021: Rio: Zlato za Perić - Ranković i bronza za Matić posle velikih preokretajoš 3 povezane\nTeo: Moj san je da odbranim Evroligu\nKapiten reprezentacije Srbije i plejmejker moskovskog CSKA Miloš Teodosić otkrio je da je njegov san da naredne sezone odbrani trofej u Evroligi. Teo je prošle sezone, posle nekoliko neuspešnih pokušaja, konačno uspeo da postane klupski prvak Evrope… »\nNovi magazin: Teodosić: Moj san je da odbranim titulu u EvroligiPress: Teodosić: Moj san je da odbranim titulu u Evroligijoš 5 povezanih\nE, ovo je vest - Serena NIJE prva na WTA listi!\nSvet ženskog tenisa i zvanično je dobio novu najbolju igračicu, pošto je na danas objavljenoj WTA rang listi na prvom mestu Anđelik Kerber iz Nemačke. Anđelik Kerber je završila najbolju nedelju u svojoj karijeri, pošto je u subotu osvojila… »\nPress: Posle 186 nedelja – Anđelik svrgnula Serenu s tronaVečernje novosti: WTA: Kerberova preuzela dominaciju u ženskom tenisujoš 4 povezane\n12.09.2016 Sport, izvori


15.11.2018 u 22:59\nEn-Bi-Si: Tramp traži način da izruči Gulena Turskoj\nVAŠINGTON - Bela kuća traži načine da se reši Fetulaha Gulena, najvećeg rivala turskog predsednika Redžepa Tajipa Erdogana koji živi u SAD kako bi ublažila pritisak Turske na Saudijsku Arabiju kada je reč o ubistvu novinara Džamala Kašogija, objavio je En-Bi-Si Njuz pozivajući se na izvore u američkoj administraciji. Administracija predsednika SAD Donalda Trampa zatražila je od nekoliko američkih federalnih agencija da pronađu zakonske načine za izručenje Gulena, kojeg Turska smatra odgovornim za pokušaj puča u toj zemlji pre dve godine, objavila je ova mreža. Napori uključuju smernice Ministarstvu pravde i FBI-a da ponovo otvore slučaj za izručenje Gulena, kao i zahtev za informacije o njegovom pravnom statusu u Odeljenju za državnu bezbednost, rekli su izvori. Bela kuća je,\nTurska bira lokacije za rakete S-400\nIstanbul – Moderni ruski raketni sistemi „S-400”, uprkos zabrinutosti u NATO-u, stižu u Tursku ranije nego što je bilo dogovoreno, u oktobru sledeće godine. U toku su pripreme za izbor i obučavanje osoblja koji će rukovati tim modernim i razornim naoružanjem, kao i za određivanje lokacija na kojima će one biti instalirane. „Postavljanje raketnih sistema počinje u oktobru 2019. godine. Sada smo u fazi izbora personala koje će se obučavati u Rusiji”, potvrdio je krajem prošle sedmice minister odbrane Hulusi Akar, prenela je agencija Anadolija. On nije otkrio gde će raketni sistemi biti postavljeni. Posle dužih pregovora, Turska i Rusija su krajem prošle godine sklopile ugovor o raketama. Reč je o velikom poslu od dve i po milijarde dolara i Ankara je već uplatila avans. Turska je prva


BZNR ~ Pogledaj teme - MOGUĆE VELIKE UŠTEDE ENERGIJE U PORODIČNIM OBJEKTIMA\n< Energetska efikasnost ~ MOGUĆE VELIKE UŠTEDE ENERGIJE U PORODIČNIM OBJEKTIMA\nPoslao: Pon Sep 28, 2015 10:58\nizvor: ZELENA-SRBIJA | 26.09.2015\nMere energetske efikasnosti, poput izolacije zgrade uz promenu načina grejanja, mogu doneti velike uštede energije u porodičnim objektima, ocenila je profesorka Mašinskog fakulteta u Beogradu Maja Todorović.\nMaja Todorović je rekla za portal EurAktiv Srbija da je nakon sanacije svoje porodične kuće i uvođenja toplotne pumpe za potrebe grejanja umesto grejanja na struju i drvo, ostvarila znatne uštede energije i smanjila račune za struju u zimskom periodu za 70 odsto.\n"Zimski računi su sada u proseku manji 70 odsto, nakon prelaska na toplotnu pumpu, a letnji računi za oko 30 do 35 odsto", rekla je ona i dodala da je u prošloj grejnoj sezoni uštedela 57 odsto energije.\nMaja Todorović je rekla da je, prema početnoj projekciji, očekivala da će računi biti prepolovljeni a da će se investicija koja nije mala, isplatiti za oko šest i po godina.\n"Međutim, posle ove prve kompletne sezone (od ugradnje uređaja), mada je zima bila malo blaža, (pokazalo se da) uređaj će se praktično isplatiti za nekih pet ili pet i po godina", rekla je ona.\nOna je istakla da je izolacija zgrade i zamena stolarije prvi korak na putu ka uštedama energije ali da je za značajnije rezultate neophodno promeniti i način grejanja.\nMaja Todorović je ocenila da je za male rezidencijalne objekte vrlo povoljna toplotna pumpa vazduh-voda, za čiju ugradnju se i sama opredelila u svom domu, s obzirom da se koristi i za grejanje prostorija i za sanitarnu toplu vodu.\n"Ono što je ključno a što je usledilo nakon saniranja same kuće jeste promena načina grejanja", rekla je ona i dodala da je za uštede bitno to što se štedi i na toploj vodi ne samo tokom zime, već tokom cele godine.\nPrema njenim rečima, najvažnije je da se za uštede energije u nekom objektu pronađe pravo rešenje, jer "rešenja ima jako puno i svaki objekat ima svoje specifičnosti".\nMaja Todorović je ocenila da gde postoji volja ima i načina da se nešto uradi po pitanju energetske efikasnosti.\nKao probleme u Srbiji na tom planu izdvojila je nedovoljnu informisanost o mogućnostima za uštede energije, kao i pitanje finansiranja zbog ionako već velike zaduženosti stanovništva.\n"Međutim, sve je moguće. Sada je i zakonodavstvo unapređeno tako da se otvara budžetski fond koji vam daje mogućnost da povučete sredstva, ukoliko imate zaista dobar projekat kojim pokazujete koliko ćete štedeti energije", rekla je ona i dodala da i komercijalne banke daju povoljnije kredite za ovakve projekte.


Bradara razgovarala s predstavnicama Udruženja poslovnih žena – Biznis.ba\nBradara razgovarala s predstavnicama Udruženja poslovnih žena\nobjavljeno 29. jun 2018. u 15:02\nPredstavnice Udruženja poslovnih žena u BiH, nakon nedavno organizirane međunarodne konferencije “Dani poduzetništva žena 2018”, danas su posjetile predsjedateljicu Doma naroda Parlamenta Federacije BiH Lidiju Bradara koja je bila i pokroviteljica spomenutog događaja.\nOva nevladina organizacija radi na razvoju poduzetništva žena kroz međusobno povezivanje žena poduzetnica, poslovnih žena, edukaciju i savjetovanje, a tokom današnjeg sastanka su predsjedateljici uručili i zahvalnicu za podršku “Danima poduzetništva”.\nSastanku su nazočile predsjednica Udruženja Aida Zubčević te članica Uprave Kristina Miklavčić koje su s predsjedateljicom Bradarom razgovarale općenito o položaju žena u bh. društvu, načinima njihova osnaživanja i ohrabrivanja u poslovnim poduhvatima, razlikama u određenim lokalnim sredinama, ali i određenim zakonskim rješenjima koja reguliraju ili bi mogla utjecati na ovu oblast.\nBradara se obvezala i na buduću podršku Udruženju koje poseban napor ulaže u promociju malih obrta odnosno proizvoda koje žene diljem BiH proizvode, te ih pokušavaju plasirati na tržište.\nOvi proizvodi su nerijetko i odlična promocija Bosni i Hercegovini općenito, stoga se jedan od projekata Udruženja pod nazivom “BH Treasures” bavi upravo ovom problematikom, saopćeno je iz Doma naroda Parlamenta FBiH.


Kako kreiranje modela kompetencija pomaže vašoj kompaniji? - Assessment Systems\nRegrutacija i selekcija na osnovu modela kompetencija je sve zastupljenija i relevantnija na današnjem tržištu rada koje se veoma brzo razvija i postavlja sve kompleksnije zahteve zaposlenima. Za kompanije postaje sve važnije zaposliti ne samo osobe koje su stručne, već i osobe koje poseduju odgovarajući set kompetencija koji odgovara organizacionoj kulturi date kompanije.\nŠta su kompetencije?\nKompetencije su integrisana znanja, veštine i karakteristike koje doprinose efikasnosti pojedinca, ali i cele kompanije čiji je taj pojedinac deo. Iste kompetencije mogu biti relevantne za različite pozicije i poslove, za razliku od brzo promenljivih stručnih ili tehničkih veština specifičnih za određenu struku ili poziciju. Željeni nivo kompetencije kod pojedinca može da varira u zavisnosti od zahteva pozicije i potreba organizacije.\nKompetencije su postale relevantne pri selekciji i upravljanju ljudskim resursima tokom ranih 1970-ih kada su psiholozi uočili da akademski uspeh i znanje koje se ispoljava na testovima nisu najprecizniji prediktori uspeha zaposlenih. Kompanije su polako počele da kreiraju liste kompetencija koje zaposleni moraju da imaju da bi efikasno obavljani posao, da bi već početkom XXI veka čak 60% velikih kompanija imalo jasno definisane modele kompetencija (CIPT, 2007).\nModel kompetencija je struktuirana i jasna lista kompetencija potrebnih za izvođenje aktivnosti na određenoj poziciji u kompaniji. Modeli mogu da se prave za određenu poziciju, grupu pozicija ili za celu kompaniju.\nModel kompetencija definiše razliku između dobrog i odličnog. Na primer, dobar programer će imati sve tehničke veštine potrebne za uspešno programiranje, a odličan programer će moći i uspešno da sarađuje sa kolegama da bi blagovremeno otkrili i uklonili greške u kodu. To omogućava kompaniji da bira zaposlene tako da svi imaju set veština potrebnih za što veću efikasnost i uspešnost, što organizaciju čini konkurentnom.\nKako sve model kompetencija pomaže kompaniji i zaposlenima:\nPredstavlja moćno sredstvo za adekvatan izbor kandidata.\nOmogućava objektivniju procenu zaposlenih, jer olakšava sagledavanje njihovih razvojnih potreba.\nPruža zajednički jezik između kompanije i zaposlenih za jasno komuniciranje očekivanja i ključnih karakteristika i veština potrebnih u njihovom poslu.\nAssessment Systems Adria 12. decembra 2018. organizuje trening Kreiranje modela i procena razvijenosti kompetencija na kom će polaznici moći bolje da sagledaju smisao i potrebu modela kompetencija za njihovu kompaniju. Takođe, imaće priliku da saznaju kako se modeli kompetencija kreiraju i kako se koriste za selekciju, upravljanje učinkom zaposlenih i planiranje njihovi razvojnih aktivnosti.\nSvaki posao koji zahteva kontakt sa ljudima trebalo bi da rade ljudi sa određenim stepenom…\nKompanije su u potrazi za idealnim rešenjima za selekciju i zadržavanje najboljih talenata iz generacija…\nDobro je poznato da odgovori kandidata na pitanja tokom konvencionalnog intervjua pri selekciji nisu validan…


Predsednik SAD Donald Tramp daje izjavu nakon napada Irana na snage koje predvode SAD u Iraku, u Beloj kući, u Vašingtonu, 8. januara 2020.\nKritika predsednika SAD Donalda Trampa iranskim liderima zbog ograničavanja slobode štampe u Islamskoj Republici, koja je nedavno priznala da je nenamerno oborila ukrajinski putnički avion i usmrtila svih 176 putnika - što je izazvalo masovne proteste - naišao je na kritike, ali i nešto blage podrške kod kuće.\n"Liderima Irana - NEMOJTE UBIJATI SVOJE DEMONSTRANTE", tvitovao je Tramp na persijskom i engleskom jeziku kasno u subotu. "Hiljade ste već ubili ili zatvorili i svet posmatra. Još važnije, SAD posmatraju. Vratite internet i dozvolite novinarima da izveštavaju slobodno!"\nKritičari, poput Trampovog republikanskog izazivača Bila Velda, bivšeg guvernera Masačusertsa, brzo su reagovali upućivanjem ironičnih pohvala u vezi sa tim što je Trampo podigao glas u odbrani slobode štampe.\n"Dobra vest danas je što znamo da (Tramp) želi da novinari rade slobodno u Iranu", rekao je Veld o Trampovom tvitu tokom gostovanja na CNN-u, a zatim dodao:\n"Jedini problem je što on ne želi da oni slobodno rade u SAD, pošto nam je rekao da je slobodna štampa 'neprijatelj naroda'"..\nOtkako je preuzeo dužnost 2017, više medija izveštavalo je o tome koliko Tramp prezire mejnstrim medije i načinu na koji je upotreba termina poput "lažne vesti" postala uobičajena u inostranstvu.\nBrajan Stelter iz CNN-a, koji često kritikuje Trampove napade na zapadne medije, uputio je umerenu pohvalu predsedniku zbog nedavnih tvitova u vezi sa Iranom.\n"Predsednik Tramp podržava slobodu štampe - ne u Sjedinjenim Državama, već u Iranu", rekao je Stetler otvarajući segment emisije "Pouzdani izvori".\n"Tramp je u pravu kada se radi o ograničavanja štampe u toj zemlji", rekao je Stetler, misleći na istraživane Komiteta za zaštitu novinara (CPJ) o listi 10 najcenzurisanijih zemalja.\n"On je u pravu da novinarima tamo nije uvek dozvoljeno da rade slobodno, a zapravo je i mnogo sumornije", rekao je on.\n"Novinari u toj zemlji često se hapse, zatvaraju i kada pokušavate da izveštavate u Iranu, obično imate slobodu kretanja u Teheranu, glavnom gradu, ali sasvim je druga stvar dobiti dozvolu da se ode u druge delove zemlje".\nU tom pogledu, dodao je, "predsednik jasno čuje glas demonstranata tamo".\nAbas Musavi, portparol iranskog ministarstva spoljnih poslova, odgovorio je direktno na Trampov tvit poručujući da "oni koji prete, sankcionišu i terorišu iranski narod - nemaju pravo da sramote drevni persijski jezik".\nProšle godine CPJ je rangirao Iran na 7. mesto na listi zemalja sa najvećom cenzurom na svetu, navodeći hapšenja i "oštre zakonske kazne izricane novinarima, koji su pokrivali teme koje su se činile osetljivima, uključujući i lokalnu korupciju i proteste".\n"Vlada suzbija onlajn izražavanje špijunirajući domaće i strane novinare, ometajući satelitske televizijske signale i blokirajući milione sajtova i ključnih društvneih platformi, prema Centru za ljudska prava u Iranu i Radio Farda, koji je osnovao Kongres SAD", navodi se u izveštaju (Radio Farda je jedna od sestrinskih mreža Glasa Amerike).\nPariski Reporteri bez granica, poznati po francuskoj skraćenici RSF, rangirali su Iran na 170 mesto od 180 zemalja na svojoj godišnjoj listi o slobodi štampe u svetu u 2019. godini, nazivajući državnu kontrolu vesti i informacija "neumoljivom" uz "najmanje 860 novinara i građana-novinara... koji su zatvoreni od 1979".\nPrema indeksu RSF, Sjedinjene Države su na 48, mestu od 180, nakon pada za tri mesta sa 45. pozicije u 2018. zbog "retoričkih napada vlade i privatnih lica koji su prerasli u pojačano neprijateljske".\n"Predsednik Tramp nastavio je da označava štampu kao 'neprijatelja američkog naroda' i 'lažne vesti' u očiglednom pokušaju da diskredituje kričko izveštavanje", navodi se u indeksu, u kojem se citiraju pokušaji Bele kuće da novinarima onemoguće pristup događajima od javnog interesa, probijanje rekorda po dužini vremenskih perioda bez brifinga za medije i povlačenje akreditacije novinaru CNN-a iz 2018.\nBivši dopisnik Vašington posta iz Teherana Džejson Razain u subotu je nazvao aktuelne antivladine proteste "stani ili pani pokretom" za Islamsku Republiku, u kojoj je proveo 544 dana u zatvoru Evin, na osnovu politički motivisanih optužbi za špijunažu.\nIranci su u ponedeljak održali treći dan svojih protesta.


Zlatić: ''Bronza sija kao zlato'' - Sportske.net\nZlatić: ''Bronza sija kao zlato''\nI posle drugog takmičarskog dana na Olimpijskim igrama u Londonu, medaljom od srpskih predstavnika može da se pohvali jedino Andrija Zlatić.\nReprezentativac Srbije u streljaštvu Andrija Zlatić koji je osvojio bronzanu medalju u disciplini 10 metara pištolj, izjavio je danas da je svestan težine koju donosi takav uspeh.\n"Presrećan sam zbog ovog uspeha i svestan činjenice da sam obradovao sunarodnike. Čuo sam da je prenos finala u Srbiji bio izuzetno gledan, zbog čega mi je uspeh još draži", rekao je Zlatić, kome je pripredjen prijem u Klubu Srbija u Londonu.\nOn je dodao da je svestan težine koju donosi olimpijska medalja.\n"Ova bronza mi je draga gotovo kao zlato, mnogo rada sam uložio da bih do nje stigao. Ali, moram da priznam da su mi i svi drugi uspesi podjednako dragi. Od ostalih očekujem pre svega da daju maksimum, a uveren sam da ovo nije poslednja medalja strelaca na ovim Olimpijskim igrama", rekao je Zlatić.\nŠef misije olimpijskog tima Srbije Branislav Jevtić podsetio je da je na prošlim Olimpijskim igrama prošlo više vremena do prve medalje, a da je sada stigla već prvog dana.\nPredsednik Olimpijskog komiteta Vlade Divac zahvalio se Zlatiću na velikom uspehu - osvajanju 99 medalje za Srbiju.